Τι είναι ασφάλεια ζωής και γιατί να την κάνεις; Όπως είπαμε παραπάνω, μπορεί να αποτελέσει σημαντικό οικονομικό βοήθημα για την οικογένεια ενός ασφαλισμένου, σε περίπτωση που εκείνος χάσει τη ζωή του. Αν υποθέσουμε πως ο ασφαλισμένος είναι εκείνος που “φέρνει τα λεφτά στο σπίτι”, τότε η απώλειά του μπορεί να γίνει η οικονομική καταστροφή των ανθρώπων που αγαπάει. Εκεί είναι που το πρόγραμμα ζωής που είχε ο ασφαλισμένος, έρχεται να ενισχύσει το νοικοκυριό. Αλλά τα οφέλη της ασφάλειας ζωής δεν τελειώνουν εκεί. Ανάλογα με το πρόγραμμα, μπορεί να υπάρχουν πρόσθετες καλύψεις, όπως: Μόνιμη ολική ανικανότητα από ασθένεια ή ατύχημα Μόνιμη ολική ή μερική ανικανότητα από ατύχημα Απώλεια εισοδήματος από ασθένεια ή ατύχημα Νοσοκομειακό επίδομα για διανυκτερεύσεις στο νοσοκομείο λόγω ασθένειας, ατυχήματος Ακόμα, ενδέχεται να υπάρχει κάποια κάλυψη για διαγνωστικές εξετάσεις ή και ιατροφαρμακευτικές δαπάνες, ανάλογα με την ασφαλιστική. Άρα, γιατί να κάνεις ασφάλεια ζωής; Για να έχεις ένα “μαξιλαράκι ασφαλείας”, σε περίπτωση που συμβεί κάτι κακό, που μπορεί να εκτείνεται και πέρα από την απώλεια ζωής.